
Nr. 4561 din 21 august 2024
R A P O R T

al compartimentului de resort din aparatul de specialitate al primarului la proiectul de hotărâre privind clasificarea ca drum comunal a drumului de interes local care asigură legătura între satul Vulcana de Sus, din comuna Vulcana-Băi, și

 satul Cucuteni, din comuna Moțăieni
Art. 136 alin. (8) lit. b) din Ordonanța de Urgență a Guvernului nr. 57/2019, prevede că „Fiecare proiect de hotărâre înscris pe ordinea de zi a şedinţei consiliului local este supus dezbaterii numai dacă este însoţit de: rapoartele compartimentelor de resort din cadrul aparatului de specialitate al primarului”

Având în vedere temeiurile juridice, respectiv prevederile:

a) nr. crt. 120 [DC 135 – Moțăieni (DN 71) – Cucuteni – Baia] și nr. crt. 126 [DC 139 – Vulcana-Băi (DJ 712 B) – Pietrari (DJ 712 A)] din Anexa nr. 3.16, Rețeaua de drumuri comunale din județul DÂMBOVIȚA, din Hotărârea Guvernului nr. 540/2000 privind aprobarea încadrării în categorii funcționale a drumurilor publice și a drumurilor de utilitate privată deschise circulației publice, cu modificările și completările ulterioare; 
b) pozițiile de înregistrare nr. 116 și nr. 126  din anexa nr. 83, „Inventarul bunurilor care aparțin domeniului public al comunei Vulcana-Băi”, din Hotărârea Guvernului nr. 1350/2001 privind atestarea domeniului public al județului Dâmbovița, precum și al municipiilor, orașelor și comunelor din județul Dâmbovița, publicată în Monitorul Oficial al României, Partea I, nr. 276 și 276 bis din 24 aprilie 2002, cu modificările și completările ulterioare; acest drum are lungimea totală de 3.011 m, din care: pe raza comunei Vulcana-Băi 1.978 m, alcătuit din str. Mihai VITEAZUL 547 m și str. Cucuteni 1.431 m, iar pe raza comunei Moțăieni 1.033 m; 

c) Hotărârea Consiliului Local nr. 65 din 28 octombrie 2021 privind aprobarea Strategiei de dezvoltare locală a comunei Vulcana-Băi, pentru perioada 2021-2027;

d) Hotărârea Consiliului Local nr. 72 din 28 septembrie 2023  privind asocierea comunei Vulcana-Băi cu comuna Moțăieni,  județul Dâmbovița, prin constituirea Asociației de Dezvoltare Intercomunitară „Vulcana-Băi – Moțăieni”; această asociație este identificată prin codul de înregistrare fiscală nr. 49654121;
Ținând cont de faptul că în prezent există acest drum de legătură între cele două sate, precum și faptul că prin încadrarea lui în categoria drumurilor comunale, putem accesa diverse fonduri pentru modernizare, consider necesar și oportun aprobarea proiectului de hotărâre în forma prezentată de inițiator.
  21 august 2024                                                                                         Întocmit,

                                                                                    Ionuţ MOREANU
